PSD: În județul Suceava nu există un pericol iminent cu privire la creșterea extremismului"
PSD Suceava consideră că în județ nu există un pericol iminent cu privire la creșterea extremismului, lucru care reiese dintr-un sondaj de opinie realizat la finalul anului trecut. "Deoarece în ultima vreme au tot apărut discuiții în spațiul public din județul Suceava, legate maximizare a unor rezultate prin extindere a comasării și la alegerile locale, deoarece au fost montate teme false, legat de pericolul iminent al radicalizării județului și creșterea extremismului, ne vedem nevoiți să calmăm aceste zvonuri prin punerea la dispoziție publicului sucevean a rezultatelor unui sondaj real realizat profesionist de o firmă cu renume național, e vorba de cei de la CURS! Credem că este important ca în toate campaniile din acest an, dar mai ales în cele care privesc arhitectura puterii locale, să ne concentrăm pe temele reale ale județului, pe dezvoltarea infrastructurii pe creșterea calității vieții pentru toți cetățenii, indiferent dacă sunt din mediu urban sau rural. Iar cei care au avut responsabilitatea gestionării județului in ultimii opt ani să se prezinte în fața electoratului și cu un bilanț real al guvernării și să nu mai inventeze balauri falși", se arată într-un comunicat transmis de PSD Suceava.